《寄张君玉》
宋代·喻良能

橘亭一别五回冬，寤寐何曾置此翁。
二十五声秋后点，八千里此月明中。
夫君不寄平安信，而我方栖簿领丛。
三峡江高天共远，侧身西望兴何穷。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。